**Zápis č.1/VIII/2019**

zo zasadnutia komisie pre šport, kultúru a vzdelávanie,

konaného dňa 7.1.2019 v čase 16:00 hod. na Obecnom úrade Jasl. Bohunice.

**Prítomní:** Roman Áč, Mgr. Lucia Bubánová, Jarmila Holovičová, Mgr. Marián Bugár, Ing.   
 Martin Junas

**Ostatní prítomní:** starostka obce - Božena Krajčovičová, Dana Halašková, Michaela Oravcová

Jana Remenárova meno, Mgr. Ivana Michalicová

**Program:**1. Otvorenie a privítanie nových členov2. Diskusia (sťažnosť na tenisový klub)

3. Pripravené akcie na rok 2019

4. Diskusia

5. Záver

**K bodu č.1**

Predseda komisie Roman Áč otvoril zasadnutie a privítal nových členov.

**K bodu č.2**

Sťažnosť na tenisový klub: TK Blava bola doručená sťažnosť pani Mgr. Gulovej, ktorá sa týkala vylúčenia jej syna z klubu.

Zástupcovia TK ŠK Blava 1928 Jana Remenárova a Mgr. Ivana Michalicová

sa vyjadrili ku jednotlivým bodom sťažnosti a podali vysvetlenie.

Sťažovateľka napísala v maily, že sa náhodne dozvedela o odmene jej syna, ktoré mal dostať v roku 2018 pri príležitosti 90. výročia športu.

Vyjadrenie pracovníčok kultúrneho oddelenia p. Halaškovej a p. Oravcovej: pozvanie na pre-vzatie odmeny bolo doručené do schránky (osobný list).  
  
Komisia odporúča opätovne poslať menovanému ďalší list, aby si prišiel prevziať odmenu v hodnote 200€.

Návrhy a otázky:

- Prečo je tak drahý tréner pre deti ktoré práve začínajú hrať.

- Dva tenisové kluby ( či by nebolo možné zlúčiť dva kluby).

- Bonusový systém pre lepších žiakov (rozdeliť ich výkonne).

- Koľko je výkonných hráčov.

- Prečo tréner nechodí na zápasy.

- Požiadať p. Brandisa o názor.

**K bodu č.3**

1.1 Komisia nemala výhrady k plánu akcií na rok 2019.

**Uzn. č.1/VIII/ŠKV**

Komisia pre šport, kultúru a vzdelávanie súhlasí s plánom kultúrnych a spoločenských akcií obce na rok 2019.

Hlasovanie: všetci členovia za.

**Schválené.**

1.2 Pani Holovičová sa vyjadrila ku Gulášovej pohode. Navrhla spraviť zmenu v propozíciách ohľadne súťažiacich.   
Navrhla sa zmena: bude sa platiť štartovné vo výške 50 €, keď súťažiace družstvo predá minimálne 50 porcií guláša, štartovné sa mu vráti.

Jednohlasne súhlasili s návrhom.

**Uzn. č.2/VIII/ŠKV**

Komisia pre šport, kultúru a vzdelávanie súhlasí s navrhovanou zmenou propozícií - štartovné vo výške 50 €, keď súťažiace družstvo predá minimálne 50 porcií guláša, štartovné sa mu vráti.

Hlasovanie: všetci členovia za.

**Schválené.**

1.3 Návrh Ing. Martina Junasa aby sa spravila akcia Deň športu. Mgr. Lucia Bubánová navrhla, aby sa Deň športu robil v spolupráci so školou. Na ďalšej komisii, ktorá bude 6.2.2019, sa dohodne dátum a propozície.

**Uzn. č.3/VIII/ŠKV**

Komisia pre šport, kultúru a vzdelávanie súhlasí konaním podujatia Deň športu, ktoré sa bude robiť v spolupráci so ZŠ.

Hlasovanie: všetci členovia za.

**Schválené.**

**K bodu č.4**

Diskusia

4.1 Starostka Božena Krajčovičová navrhla, na základe návrhov občanov, aby sa ohňostroj premiestnil do parku. Komisia bola proti a navrhla zanechať miesto realizácie ohňostroj pri pošte a aj zachovať čas o 21:00 hod.

**Uzn. č.4/VIII/ŠKV**

Komisia pre šport, kultúru a vzdelávanie súhlasí s premiestnením ohňostroja do priestorov parku. Hlasovanie: všetci členovia proti.

**Neschválené.**

4.2 Roman Áč - telocvičňa by potrebovala bežiaci pás, televízor a wifi.

4.3 Starostka Božena Krajčovičová navrhla, aby sa klubu trojboja (p.Hrčka) navrhlo, aby spravili prezentáciu na deň detí.

Pracovníčky kultúrneho oddelenia to zistia a na najbližšom zasadnutí oznámia komisii výsledok.

Zapísala: Dana Halašková

Roman Áč

predseda komisie